Document ID: 32006D0327

KOMISIJAS LĒMUMS
(2006. gada 28. aprīlis),
ar ko groza Lēmumu 2003/526/EK, lai pagarinātu piemērošanas termiņu aizsargpasākumiem saistībā ar klasisko cūku mēri dažās dalībvalstīs
(izziņots ar dokumenta numuru K(2006) 1719)
(Dokuments attiecas uz EEZ)
(2006/327/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
tā kā:
(1)
Reaģējot uz klasiskā cūku mēra uzliesmojumiem dažās dalībvalstīs, tika pieņemts Komisijas 2003. gada 18. jūlija Lēmums 2003/526/EK par aizsardzības pasākumiem pret klasisko cūku mēri dažās dalībvalstīs (2). Ar minēto lēmumu tika ieviesti atsevišķi papildu pasākumi klasiskā cūku mēra izplatības kontrolei un noteikts pasākumu piemērošanas termiņš.
(2)
Ņemot vērā pieejamo informāciju par epidemioloģisko situāciju, ir lietderīgi pagarināt pasākumu piemērošanas termiņu līdz 2007. gada 30. aprīlim.
(3)
Tādēļ attiecīgi jāgroza Lēmums 2003/526/EK.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/526/EK 11. pantā vārdus “līdz 2006. gada 30. aprīlim” aizstāj ar vārdiem “līdz 2007. gada 30. aprīlim”.
2. pants
Šis lēmums ir adresēts dalībvalstīm.
Briselē, 2006. gada 28. aprīlī

Labels: 3
18
6